Η ΤΑΙΝΙΑ ΠΟΥ ΘΑ ΠΑΡΑΚΟΛΟΥΘΗΣΕΤΕ...
ΕΧΕΙ ΖΩΓΡΑΦΙΣΤΕΙ ΕΞ ΟΛΟΚΛΗΡΟΥ ΣΤΟ ΧΕΡΙ...
ΑΠΟ ΜΙΑ ΟΜΑΔΑ ΑΝΩ ΤΩΝ 100 ΕΙΚΑΣΤΙΚΩΝ
ΟΒΕΡ-ΣΙΡ-ΟΥΑΖ.
ΣΤΙΣ 27 ΙΟΥΛΙΟΥ, Ο ΖΩΓΡΑΦΟΣ ΒΑΝ ΓΚΟΓΚ, 37 ΕΤΩΝ...
ΑΥΤΟΠΥΡΟΒΟΛΗΘΗΚΕ ΜΕ ΡΕΒΟΛΒΕΡ ΣΤΑ ΧΩΡΑΦΙΑ.
ΚΑΤΑΦΕΡΕ ΝΑ ΓΥΡΙΣΕΙ ΣΤΟ ΔΩΜΑΤΙΟ ΤΟΥ ΟΠΟΥ ΚΑΙ ΠΕΘΑΝΕ ΔΥΟ ΜΕΡΕΣ ΜΕΤΑ.
ΤΑ ΓΕΓΟΝΟΤΑ ΔΙΑΔΡΑΜΑΤΙΖΟΝΤΑΙ...
ΕΝΑΝ ΧΡΟΝΟ ΜΕΤΑ ΤΟΝ ΘΑΝΑΤΟ ΤΟΥ ΒΙΝΣΕΝΤ ΒΑΝ ΓΚΟΓΚ.
ΤΑ ΤΑΞΙΔΙ ΞΕΚΙΝΑ ΣΤΗΝ ΑΡΛ, 1891
ΔΕΝ ΜΠΟΡΟΥΜΕ ΝΑ ΜΙΛΗΣΟΥΜΕ ΠΑΡΑ ΜΟΝΟ ΜΕΣΑ ΑΠΟ ΤΑ ΕΡΓΑ ΜΑΣ.
ΜΕ ΜΙΑ ΧΕΙΡΑΨΙΑ, Ο ΑΓΑΠΗΜΕΝΟΣ ΣΟΥ ΒΙΝΣΕΝΤ
"ΑΓΑΠΩΝΤΑΣ ΤΟΝ ΒΙΝΣΕΝΤ"
Πάντα πάει γυρεύοντας καβγάδες, τούτος εδώ.
Αυτή είναι για τον πατέρα μου.
Η παράσταση τελείωσε.
-Τι έχουμε εδώ; -Κύριε.
Τσακωνόσουν με τον νεαρό Αρμάν;
Μάλιστα, κύριε.
-Για ποιο θέμα; -Για τον τρελό κοκκινομάλλη.
-Εκείνον τον γνωστό σας, τον ζωγράφο. -Σοβαρά;
Του έπεσε αυτό, κύριε.
Δώσ' το σ' εμένα.
Ανάπαυση, στρατιώτη.
Βλέπω ότι προκαλείς φασαρίες πάλι.
-Σου έπεσε το γράμμα σου έξω. -Δεν είναι δικό μου.
Είναι του Βίνσεντ.
Παραλήπτης ο Τεό βαν Γκογκ. Αυτός δεν είναι ο αδερφός του Βίνσεντ;
Ναι, το άφησε ο Βίνσεντ.
Το βρήκε ο σπιτονοικοκύρης του, ο Ζενού.
Το παρέδωσε στον πατέρα μου που μου είπε...
ότι πρέπει να το παραδώσω.
Λες κι είναι δική μου υποχρέωση.
Εγώ δουλεύω σε σιδηρουργείο, δεν παραδίδω αλληλογραφία.
-Σαν να μην είμαι εδώ. -Δεν το χρειάζεται, έτσι δεν είναι;
Τι νόημα έχει να παραδώσω το γράμμα ενός πεθαμένου;
Ο πατέρας σου θέλει να υποβάλλει τα σέβη του.
Για ποιον λόγο;
Τι έκανε εκείνος ο τιποτένιος για εμάς;
Ο κόσμος μίσησε την οικογένειά μου...
όταν ο γέρος μου αρνήθηκε να υπογράψει το αίτημα.
-Να τον διώξουν από την πόλη. -Εγώ το υπέγραψα.
-Και πολύ καλά έκανα. Ήταν τρελός. -Δεν ήταν.
Ήταν ενδιαφέρων άνθρωπος.
Τα πράγματα πήραν περίεργη τροπή αφότου ήρθε ο φίλος του, ο Γκογκέν.
Ο Βίνσεντ ήθελε διακαώς το κίτρινο σπίτι του...
να γίνει ξενώνας καλλιτεχνών.
Ο Γκογκέν θα ήταν ο δάσκαλος.
Πού είναι η καρέκλα;
Ναι, τέλεια.
Μα όταν εκείνος τελικά έφτασε...
από φίλοι, κατέληξαν να τρώγονται σαν τον σκύλο με τη γάτα.
Όχι. Όχι!
Όχι, δεν μπορείς να φύγεις. Δεν μπορείς να φύγεις!
Ηρέμησε, Βίνσεντ.
-Μπέβερλι. -Γεια σου, Βίνσεντ.
Σου έφερα ένα δώρο.
Τσακώθηκες;
-Να το προσέχεις. -Τι ωραίο.
Είσαι καλά;
Ενδιαφέρων άνθρωπος;
Αλλιώς τον θυμάμαι εγώ.
Ο παλαβός έκοψε το αυτί του.
-Του το ράβει ο μπαμπάς σου; -Όχι, βοηθάει.
Ο ένας μεθύστακας βοηθάει τον άλλον;
Ξαναπές το! Ξαναπές το αν τολμάς!
Η δίκη είναι την άλλη εβδομάδα.
Καλησπέρα, κύριοι. Μήπως είδατε τον γιο μου;
Κύριε Ρουλέν. Ναι, θα τον βρείτε μέσα.
Έπρεπε να ταξίδευε ήδη για Παρίσι.
Δεν φαίνεται να ετοιμάζεται για πουθενά τώρα.
Αυτό θα το δούμε.
Τώρα έμπλεξε άσχημα.
Το παλικάρι πάει γυρεύοντας.
Καλησπέρα, Ζοζέφ.
Δεν μπορείς να το ταχυδρομήσεις;
Το έκανα. Γύρισε πίσω ως ανεπίδοτο.
Αν δεν τον βρίσκει το ταχυδρομείο...
πιστεύεις ότι θα τον βρω εγώ;
Βάλε το μυαλό σου να δουλέψει.
Ο Τεό βαν Γκογκ είναι σπουδαίο πρόσωπο.
Ρώτα στην περιοχή.
Και τι θα του πω όταν τον βρω;
Είθισται να ξεκινάμε με ένα "συλλυπητήρια".
Έλα να σε συνεφέρουμε.
Δεν μπορώ να φύγω. Είναι πολύ αργά.
Ωραία βραδιά.
Θα μεταφέρεις τα συλλυπητήριά μου, της μητέρας σου και του αδερφού σου.
Και μην ξεχάσεις τη μικρή Μαρσέλ.
Ήταν κι εκείνη φίλη του.
Ήταν δέκα μηνών.
Τα μωρά είναι σαν τα ζώα, παλικάρι μου.
Καταλαβαίνουν την καρδιά κάποιου με ένα βλέμμα.
Όχι, δεν μπορούν.
Δεν είναι τόσο ασταθή όσο οι ενήλικες.
Πάρε για παράδειγμα τον Ζενού.
Τσεπώνει τα λεφτά του Βίνσεντ όλο τον χρόνο...
και υπογράφει την καταδίκη του.
Πες του ότι ο Ζενού είχε το γράμμα δύο χρόνια.
Μη νομίζει ο κύριος Τεό ότι το αποκρύπταμε.
Κι ότι ο Ζενού μού το παρέδωσε...
αφού έμαθε ότι ο Βίνσεντ είχε...
Αυτοκτονήσει;
Γιατί δυσκολεύεσαι να το πιστέψεις;
Είδες τι έγινε.
Νευρικός κλονισμός ήταν. Συμβαίνουν αυτά.
Αν είσαι αδύναμος.
Μεγαλώνοντας, θα καταλάβεις.
Η ζωή λυγίζει ακόμα και τους πιο δυνατούς.
Μετά το επεισόδιο με το αυτί, όλα άλλαξαν.
Ακόμα και τα παιδιά τον κορόιδευαν.
Φύγε από δω!
Τράβα! Δρόμο!
Εμείς είμαστε οι βασιλιάδες.
Δηλώνει αδυναμία...
να επιτρέπεις σε παιδιά να σε στείλουν στο τρελάδικο.
Και οι γείτονές του, και η αστυνομία...
κι ο δήμαρχος, κι η πόλη ολάκερη!
Ενάντια σε έναν άρρωστο!
Μπήκε στο Σεν Ρεμί να γίνει καλύτερα, κι έγινε.
Πήρε εξιτήριο, θεραπευμένος.
Αυτό δεν σημαίνει ότι παρέμεινε καλά.
"Νιώθω απόλυτα ήρεμος και σε φυσιολογική κατάσταση".
Αυτό μου έγραψε έξι εβδομάδες πριν τον θάνατό του.
Πώς γίνεται από απόλυτα ήρεμος...
να γίνει αυτοκτονικός μέσα σε έξι εβδομάδες;
Είναι θλιβερό, αυτό το κατανοώ.
Αλλά σε τι θα ωφελήσει το γράμμα τώρα;
Ήταν πολύ δεμένοι.
Ο Βίνσεντ έγραφε καθημερινά στον αδερφό του.
Το ξέρω επειδή σ' εμένα έδινε τα γράμματα.
Στη θέση του, θα ήθελα να το διαβάσω.
Αν ήσουν εσύ, Θεός φυλάξοι, αν εσύ είχες πεθάνει...
και μου είχες γράψει γράμμα, θα ήθελα να το διαβάσω.
Εσύ δεν θα το ήθελες, αν ήμουν εγώ;
Παλαβέ!
Θα μπορούσαμε να πάμε στο πάρκο.
Ναι, αλλά μάλλον θα είναι ακόμα λασπωμένα.
Άκουσα ότι προμηθεύατε τον Βίνσεντ με μπογιές.
Ίσως να γνωρίζετε τον Τεό.
Νομίζω ότι χρειαζόμαστε ένα ποτό. Είναι μπράντι.
Καθίστε.
Δεν ήταν στη διεύθυνση που είχα.
Ο άνθρωπος που συνάντησα εκεί είπε ότι ίσως εσείς να ξέρετε.
Φοβάμαι ότι δεν θα παραδώσετε το γράμμα στον Τεό βαν Γκογκ.
Μάλιστα. Και γιατί αυτό;
"Δύο καρδιές...
ένα μυαλό", έτσι μου είχε πει ο Βίνσεντ.
Ίσως να ίσχυε αυτό...
αφού μετά τον θάνατο του Βίνσεντ...
ο Τεό πήρε την κάτω βόλτα.
Να σου φέρω κάτι, αγάπη μου;
Η υγεία του ήταν επιβαρυμένη, μα...
ο θάνατος του Βίνσεντ τον διέλυσε.
Πέρασε μαζί του ολόκληρη μέρα, στο τέλος...
αλλά ο Βίνσεντ επέμενε να μιλήσουν για τη ζωή...
όχι για τον θάνατο.
Και δεν άφησε σημείωμα αυτοκτονίας, οπότε παρέμεινε μυστήριο.
Κι ο Τεό συνέχεια αναρωτιόταν "γιατί";
Έξι μήνες αφότου θάψαμε τον Βίνσεντ...
έφυγε κι ο Τεό.
Πάνε και οι δυο τους.
Πώς πέθανε ο Βίνσεντ;
Αυτοπυροβολήθηκε...
στα χωράφια πάνω από την Οβέρ.
Δίπλα στο καβαλέτο του. Ζωγράφιζε ως το τέλος.
-Ξέρετε τον λόγο; -Όχι.
Ο Τεό θεωρούσε ότι η δυστυχία του ξεκίνησε από τα μικράτα του.
Κατέβαλε προσπάθεια για να ταιριάξει στην οικογένειά του.
Μα ποτέ δεν τα κατάφερε.
Ο Βίνσεντ μού είχε πει ότι ήταν ο μεγαλύτερος...
μα όχι ο πρώτος.
Υπήρξε ένας άλλος Βίνσεντ, θνησιγενής μεγαλύτερος αδερφός.
Θεωρούσε ότι εκείνος ήταν ο τέλειος Βίνσεντ...
κι ότι στα μάτια της μητέρας του δεν θα τον έφτανε ποτέ.
Πάλεψε πολύ για να γίνει αυτό που ήθελαν να γίνει.
Εργάστηκε στην γκαλερί του θείου του...
ο οποίος τον έδιωξε με τις κλοτσιές.
Ακολούθησε το λειτούργημα του πατέρα του...
αλλά οι εξετάσεις ήταν δύσκολες...
κι έτσι, ξεκίνησε να εργάζεται ως ταπεινός ιεροκήρυκας.
Κατάφερε να τον διώξουν κι από εκεί.
Άλλο ένα αδιέξοδο.
Μα, ο Τεό λέει ότι πιστεύει σ' αυτόν...
κι ότι αν ο Βίνσεντ παλέψει για τον εαυτό του...
ο Τεό θα σταθεί στο πλάι του.
Κι αυτό ήταν.
Ο Βίνσεντ πιάνει το πινέλο για πρώτη φορά στα 28 του.
Και με την υποστήριξη του Τεό, τίποτα δεν τον σταματά.
-Και τι έγινε μετά; -Το Παρίσι.
Πέρασε από δω, φυσικά, όπως όλοι τους.
Όπως όλοι.
Μονέ, Τουλούζ, Σινιάκ, Μπερνάρ, Μανέ. Όλοι τους.
Αφού ό,τι συμβαίνει στην τέχνη, συμβαίνει εδώ.
Κι από πού αγοράζουν όλοι τις μπογιές τους;
Από τον μπαρμπα-Τανγκί, φυσικά.
Σερβιτόρα, ένα ποτό. Και να είναι καθαρό.
Εις υγείαν. Θα δούμε αν είναι καθαρό.
-Αυτό θα το κρατήσουμε. Ευχαριστώ. -Το καθαρό είναι πιο καθαρό.
Πρέπει να είμαστε εντάξει.
Στον αγοραστή, με ασύγκριτο εγωισμό, σας το εγγυώμαι.
Αλλά ζωγράφος αδύναμος.
Κοιτάξτε τον, όλο σχεδιάζει.
Τι είναι αυτό; Νέο έργο;
-Ποιο είναι το πάνω; -Χένρι!
Μια στιγμή να το τελειώσω.
Ξέχασα. Δεν μπορείς.
Γίνεσαι αισχρός.
Ο αισχρός αρνείται πολλά.
Για πολλούς καλλιτέχνες, το Παρίσι είναι ο τελικός προορισμός.
Γι' αυτόν όχι.
Ήταν μια στάση για να μάθει όσα χρειαζόταν...
κι ύστερα έφυγε ακολουθώντας τη δική του πορεία.
Πάλι τα ίδια.
Στον ύπνο του...
Πολύ αμφιβάλλω. Είναι ό,τι πιο ευγενικό.
Τον είδα άλλη μία φορά μετά από δύο χρόνια.
Ήταν πιο ήρεμος, πιο σίγουρος.
Να προσέχεις.
Και σκέφτηκα, η ιστορία αυτού του άντρα θα έχει καλό τέλος.
Το αστέρι του ανέτειλε.
Είχε κερδίσει την επανάστασή του.
Σκεφτείτε πόσο σοκαριστικό ήταν...
το να στέκομαι πάνω από το φέρετρο του Βίνσεντ, έξι εβδομάδες μετά.
Πολύ θλιβερό.
Για πολλούς, ήταν μάρτυρας που θυσιάστηκε για την τέχνη του.
-Εμένα μου φαίνεται περίεργο. -Γιατί;
Μέσα σε μόλις οχτώ χρόνια...
κατάφερε να γίνει από ερασιτέχνης σημαντικός καλλιτέχνης.
Απίστευτο.
Ο Μονέ τον ανακήρυξε λαμπρό αστέρι...
στο Σαλόνι των Ανεξαρτήτων.
Κι είχε θεραπευτεί, σύμφωνα με τον γιατρό του.
Τον δόκτορα...
Γκασέ, που παρακολουθούσε τον Βίνσεντ στην Οβέρ.
Τον συνάντησα στην κηδεία.
Ήταν κάποιοι καλλιτέχνες από το Παρίσι...
κι εκείνος.
Εύκολα τον περνούσες για αδερφό του Βίνσεντ.
Εκείνος έβγαλε τον επικήδειο...
κι έκλαιγε σε όλη τη διάρκειά του.
Μία ώρα μετά, τριγύριζε...
και κατέβαζε τα καλύτερα έργα του Βίνσεντ σαν να του ανήκαν.
Ήταν η αμοιβή του, για τη θεραπεία του Βίνσεντ.
Φάνταζε περίεργο που ο γιατρός έχαιρε της εμπιστοσύνης του Τεό.
Αν δεν απατώμαι, είναι ακόμα κοντά στην οικογένεια Βαν Γκογκ.
Καλύτερα να ρωτήσεις εκείνον γιατί το έκανε ο Βίνσεντ.
Ο πατέρας μου ήθελε να μάθει τον λόγο.
Εγώ ήθελα απλώς να του παραδώσω το γράμμα.
Οι Βαν Γκογκ είναι πλέον φαντάσματα στο Παρίσι.
Δυστυχώς, θα πρέπει να επιστρέψεις αυτό το γράμμα στον πατέρα σου...
με τα συλλυπητήριά μου.
"Αγαπητέ πατέρα, τελικά συνεχίζω το ταξίδι μου.
Πρέπει να βρω νέο παραλήπτη, αφού, δυστυχώς, ο Τεό έχει πεθάνει.
Υπάρχει ένας γιατρός που πιστεύω ότι πρέπει να παραλάβει το γράμμα.
Γι' αυτό και πηγαίνω στην Οβέρ. Δικαιολόγησέ με στο αφεντικό μου".
Καλή σας ημέρα.
Ναι;
-Ήρθα να δω τον δρα Γκασέ. -Αλήθεια; Σας περιμένει;
Όχι.
Έχω ένα γράμμα από τον Βίνσεντ βαν Γκογκ...
έναν φίλο του πατέρα μου.
Αλήθεια;
Γνωρίζετε ότι απεβίωσε;
-Ναι. -Ο γιατρός είναι στο Παρίσι.
Επιστρέφει αύριο.
Θα φροντίσω να φτάσει στα χέρια του.
Θα προτιμούσα να του το παραδώσω αυτοπροσώπως.
Θέλω να τον ρωτήσω για τον Βίνσεντ.
Μπορώ να σας μιλήσω εγώ γι' αυτόν.
Ήταν σατανικός.
Είναι ιατρική γνωμάτευση;
Με την πρώτη ματιά κατάλαβα ότι θα είχαμε κακά ξεμπερδέματα.
Είχε αυτά...
-Παρακαλώ; -Χαίρετε.
...ένα απορημένο βλέμμα...
μια παρανοϊκή ματιά, κάτι που δεν τολμούσες να κοιτάξεις.
Όλο ευθεία, στο πίσω μέρος, ουσιαστικά στον κήπο.
Τίποτα δεν ήταν το ίδιο από τη στιγμή που ήρθε εδώ.
Θα σας ειδοποιήσω.
Θα σας πω πότε βολεύει τον γιατρό να σας δεχτεί. Πού μένετε;
Πού έμενε ο Βίνσεντ;
-Στο πανδοχείο Ραβού. -Τότε, εκεί θα βρείτε κι εμένα.
Δεν θέλετε να μείνετε εκεί. Είναι τρώγλη.
Ο γιατρός τού είχε κλείσει κάπου της προκοπής, μα...
φαίνεται πως η τρώγλη τον βόλευε καλύτερα.
Όπως και να 'χει, εκεί θα μου μηνύσετε.
Δεν πιστεύω να προκαλέσετε αναστάτωση;
Αρκετά δάκρυα χύθηκαν γι' αυτόν τον παλαβό σε αυτό το σπιτικό.
Ψάχνετε κάτι;
Τον ιδιοκτήτη.
Η ίδια.
Εσείς είστε η ιδιοκτήτρια;
Οι γονείς μου, αλλά πήγαν να δουν τη θεία μου...
οπότε, για τις επόμενες δύο μέρες, εγώ θα είμαι.
Υπέροχο φουστάνι.
Ιδανική αμφίεση για μια ιδιοκτήτρια.
Δεν το φοράω όταν ο πατέρας μου είναι εδώ.
Συνέχεια με φορτώνει θελήματα.
Αυτά έχει η ζωή.
-Θα πιείτε κάτι; -Δεν θα έλεγα όχι σε έναν ζεστό καφέ.
Λοιπόν, τι σας φέρνει στην Οβέρ;
Ένας φίλος του πατέρα μου, ο Βίνσεντ βαν Γκογκ.
Μόλις μάθαμε ότι αυτοκτόνησε.
Εδώ έμενε.
Το ξέρω.
-Εδώ ήσασταν όταν συνέβη; -Ήταν φρικτό.
Σέρβιρα το δείπνο των ενοίκων μας στις επτά.
Εκείνος δεν ήταν εδώ.
Αλλά εμφανίστηκε αργότερα.
Αλλά κάτι δεν πήγαινε καλά.
Κύριε Βίνσεντ; Είστε καλά, κύριε;
Ο πατέρας μου τον ακολούθησε.
Βίνσεντ;
Τι έγινε, Βίνσεντ;
Είσαι καλά;
Θεέ μου!
Τι έκανες;
Προσπάθησα να αυτοκτονήσω.
Και κλήθηκε ο δρ Γκασέ.
Δεν είπε ούτε κουβέντα στον Βίνσεντ.
Οι δυο τους κοιτάχτηκαν στα μάτια...
σαν δύο άγριοι λύκοι.
Κι ο Βίνσεντ κείτεται στο κρεβάτι του...
με μια σφαίρα στην κοιλιά. Σφαδάζει από τους πόνους...
ζητώντας να του την αφαιρέσουν.
Κι ο δρ Γκασέ, πρώην στρατιωτικός γιατρός...
έπρεπε να ξέρει πώς να αφαιρέσει μια σφαίρα.
Αλλά δεν έκανε τίποτα!
Αποφάσισε ότι δεν υπήρχε ελπίδα, και σηκώθηκε κι έφυγε.
Το επόμενο πρωί, τα νέα είχαν κυκλοφορήσει σε όλη την πόλη.
Και στις οχτώ, ο χωροφύλακας Ριγκομόν χτύπησε την πόρτα.
Τι κάνεις;
Άσ' τον στην ησυχία του. Δεν βλέπεις ότι δεν είναι καλά;
Κάνω ενδελεχή έρευνα, αυτό είναι όλο.
Πού είναι το όπλο;
Δεν έχω ιδέα.
"Δεν έχω ιδέα".
Ο πατέρας μου τον έδιωξε.
Ο Ριγκομόν ήταν το τελευταίο άτομο...
που θα ήθελε να δει ένας ετοιμοθάνατος.
Ο κύριος Τεό ήρθε το απόγευμα και φώναζε "Τι συνέβη; Πώς;"
Και το περίεργο είναι ότι κανείς δεν ήξερε.
Κανείς δεν ήξερε πραγματικά.
Κι έπειτα, όλα ήταν φυσιολογικά, ήρεμα.
Και, ξέρετε, ειλικρινά σκέφτηκα ότι όλα θα πάνε καλά.
Μονάχα να μπορούσα να είμαι ένας από αυτούς.
Μα, καθώς έπεφτε το σκοτάδι...
του ανέβηκε ο πυρετός, και γινόταν όλο και πιο αδύναμος.
Και γύρω στη μία και μισή, ο Τεό κατέβηκε...
και καταλάβαμε ότι όλα είχαν τελειώσει...
κι ότι ο Βίνσεντ ήταν νεκρός.
Τι πιστεύεις ότι συνέβη;
Το περίμενες;
Ήταν ευτυχισμένος εδώ.
Ειλικρινά, αυτό πίστευα.
Ξέρεις ότι ο δρ Γκασέ προσπάθησε να τον πείσει να μείνει αλλού;
Αλλά όχι.
Και μας αρέσει το πανδοχείο μας.
Όχι, θα λερώσεις το φορεματάκι σου.
-Τι κάνεις; -Θα λερωθείς.
-Θέλετε δωμάτιο; -Εξαρτάται από την τιμή.
-Έλα μέσα εσύ. -Πόσο πάει το δωμάτιο;
Εξαρτάται από το δωμάτιο.
Κι άλλος ξένος.
Μας συμπαθούσε...
και τον συμπαθούσαμε.
Ήταν ένας ήσυχος άνθρωπος.
-Φυσικά. -Δεν τον συμπαθούσες;
-Δεν είναι... -Έκανε ασυνήθιστα πράγματα...
επειδή ζωγράφιζε, αλλά κατά τα άλλα ήταν φυσιολογικός.
Ασυνήθιστα;
Την πρώτη του μέρα, ήταν μια μέρα σαν τη σημερινή...
ξέσπασε δυνατή καταιγίδα...
κι όλοι έτρεχαν να προφυλαχτούν. Και τον είδα.
Στεκόταν κάτω από τη βροχή, με το κοστούμι του.
Και σκέφτηκα ότι μάλλον ήταν ο ενθουσιασμός της πρώτης μέρας.
Μα, όχι, έτσι ήταν πάντα.
Ζωγράφιζε με τις ώρες κάθε μέρα, ό,τι καιρό κι αν είχε.
Άκουσα ότι είχε στενή σχέση με τον γιατρό.
Τον δρα Γκασέ;
Όχι, δεν θα το έλεγα.
Εκείνος ήταν μονόχνοτος.
Ήταν κοντά στον αδερφό του, κρίνοντας από τον όγκο αλληλογραφίας.
Το ξέρω, ο μπαμπάς μου ήταν ο ταχυδρόμος του.
Τότε ξέρεις.
Αναρωτιόμουν πότε κοιμόταν. Όλη μέρα ζωγράφιζε...
έγραφε εκείνα τα ατελείωτα γράμματα...
και διάβαζε κάτι ογκώδη βιβλία.
Μπορείς να πεις ότι ήταν οργανωμένος.
-Ο Βίνσεντ; -Ναι.
Τα έκανε όλα με πρόγραμμα.
Ζωγραφική από τις οχτώ ως τις πέντε.
Ένιωθες σαν να πήγαινε σε κανονική δουλειά.
Πήγαινε παντού. Στη Σαπονβάλ...
στα χωράφια, στο δάσος, στο ποτάμι.
Του άρεσε πολύ το ποτάμι.
Μιλήστε στον βαρκάρη.
Εκείνος θα σας τα πει.
Χριστέ μου.
Τα κατάφερα.
-Καλή σας διασκέδαση. -Ευχαριστούμε πολύ.
Αντίο.
Αρμάν Ρουλέν, φίλος του μακαρίτη Βίνσεντ βαν Γκογκ.
Χάρηκα.
Άκουσα ότι σύχναζε στο ποτάμι.
Ο Βίνσεντ, ναι.
Ναι, ερχόταν εδώ.
Ακόμα και πριν ξημερώσει, για να προλάβει ένα ξεχωριστό φως.
Εγώ δεν έχω ιδέα από αυτά...
αλλά τα μάτια σου θα δουν πολλά εδώ πέρα, αν με εννοείς.
Χαίρομαι που το μαθαίνω.
Ήταν λιγομίλητος.
Κυρίως καθόταν και παρατηρούσε, μερικές φορές ζωγράφιζε.
Και μία φορά, ήμασταν μόνο οι δυο μας.
Εγώ ψάρευα, εκείνος ζωγράφιζε.
Δεν ήταν τόσο ήσυχα όσο ακούγεται.
Έβγαζε κάτι θορύβους όταν ζωγράφιζε.
Ξεφυσούσε σαν ατμομηχανή.
Και τότε, εντελώς ξαφνικά, έπεσε απόλυτη σιωπή.
Και φαινόταν τόσο χαρούμενος...
που πλησίαζε εκείνο το βρομοκοράκι.
Δεν φάνηκε να τον απασχολεί που του άρπαξε το κολατσιό.
Και σκέφτηκα, πόση μοναξιά πρέπει να νιώθει αυτός ο τύπος...
που ακόμα κι ένα κοράκι του φτιάχνει τη μέρα!
Το ίδιο καλοκαίρι, έκανε παρέα με πλουσιόπαιδα...
που διοργάνωναν βαρκάδες.
Πάντα έφταναν με κορίτσια...
πεταχτούλες, αν με πιάνεις.
Ναι, θέλουμε κανένα ψιλό.
Πόσα δίνεις;
Ο Βίνσεντ έδειχνε να ντρέπεται.
-Ποτέ δεν είχε τύχη με τις γυναίκες. -Νομίζεις!
Και καταφτάνει με τη νεαρή Γκασέ.
Τη συνάντησα. Όμορφη, σαν πορσελάνη.
Αυτή είναι. Υπερβολικά σεμνή.
Είμαι στο χωριό πολύ πριν τους Γκασέ. Δεν έχω ανταλλάξει κουβέντα μαζί της.
Κι όμως, αυτή κι ο Βίνσεντ ήταν...
Κουβέντιαζαν με εκείνον τον τρόπο.
Λες και η μεταξύ τους κουβέντα ήταν ό,τι πιο συναρπαστικό.
Μόνο το πόδι σου έβλεπα.
Ένας Θεός ξέρει τι του βρήκε.
Πρέπει να είχε τα διπλά της χρόνια. Και δίπλα της, έμοιαζε με κλοσάρ.
Πιστεύεις ότι υπήρχε κάτι ανάμεσά τους;
Είπαν ότι είχαν έρθει να ζωγραφίσουν.
Ξανοίχτηκαν με βάρκα, όπως κάνουν τα ζευγαράκια.
Αλλά θα σου πω τούτο.
Ο Βίνσεντ έδειχνε μια χαρά.
Και έρχεται εδώ με μια κοπέλα που του έπεφτε πολύ...
και μετά ακούω ότι αυτοκτόνησε.
Σε αυτήν να μιλήσεις.
Δεν νομίζω να με αφήσει η οικονόμος τους.
Αυτή λες;
Περνάει τα απογεύματά της στην εκκλησία.
Λες κι είναι δεσμοφύλακας. Εμένα, πάντως, με απωθεί.
Ορίστε. Θα έχεις διψάσει.
-Κερασμένο. -Πόσο καλή είσαι.
-Δεν θα πειράξει τον μπαμπά σου; -Δεν είναι εδώ.
Άκου τι θα σου πω. Θα το πιω, αν με αφήσεις να σε κεράσω.
Αναρωτιόμουν...
αν ο Βίνσεντ κι η Μαργκερίτ ήταν φίλοι.
Έτσι είπε ο βαρκάρης.
Έτσι εξηγείται γιατί αφήνει άνθη στον τάφο του κάθε μέρα.
Κι ίσως εξηγεί τον άγριο καβγά του με τον γιατρό.
Ποιον καβγά;
Είδαν τον Βίνσεντ να φεύγει από του γιατρού...
χτυπώντας με δύναμη την αυλόπορτα, σχεδόν την γκρέμισε.
Μα η οικονόμος τους διέδιδε τριγύρω...
ότι ο δρ Γκασέ τού απαγόρευσε να βλέπει την κόρη του.
Ο δρ Γκασέ είναι πολύ προστατευτικός με την κόρη του...
-Πού πας; -Στην εκκλησία.
Ο Θεός να σας έχει καλά.
Χαίρομαι που είσαι θεοσεβούμενος, σε αντίθεση με τον φίλο σου.
Τον φίλο του πατέρα μου.
Ξέρεις ότι ο Βίνσεντ διέπραξε το απονενοημένο διάβημα Κυριακή;
Και δεν είναι μόνο αυτό. Εκείνη τη μέρα τον συνάντησα.
Κατευθυνόμουν προς την εκκλησία.
Γελούσε κι αστειευόταν με τους νεαρούς Σεκρετέν.
Έπινε και χλεύαζε τον Θεό...
γνωρίζοντας τι θα έπραττε τη μέρα του Θεού.
Όσο σκέφτομαι τι πέρασε ο γιατρός εξαιτίας του...
παρελαύνοντας με τον αδερφό του σαν γαλαζοαίματοι.
Σαν να ήταν ο κήπος του κι οι καλεσμένοι του.
Ο αδερφός του μπορεί να ήταν περιποιημένος...
αλλά φαινόταν ότι θα σωριαζόταν στα δύο βήματα.
Έβλεπα τον φόβο στα μάτια του, με την πρώτη ματιά.
Κι ο ίδιος ο σπουδαίος καλλιτέχνης...
γινόταν συνεχώς τσιμπούρι...
καταβρόχθιζε το φαγητό μας...
προκαλούσε φασαρίες στις γωνίες.
Λοιπόν, να μην αφήσω τον Κύριο να περιμένει.
Αναρωτιόμουν πότε θα επιστρέφατε.
Σας ζωγράφισε, έτσι δεν είναι;
Λοιπόν, γιατί ήρθατε εδώ;
Πού αλλού θα μπορούσα να είμαι;
Δεν ξέρω. Για να δούμε.
Να κάνετε τον γύρο του κόσμου, να συλλαμβάνετε έναν κλέφτη.
-Να μιλήσετε με μια όμορφη κοπέλα. -Θέλω να κάνω κάτι για τον Βίνσεντ.
Σίγουρα μπορείτε να κάνετε πολλά γι' αυτόν, τώρα που είναι νεκρός.
Άκουσα ότι πηγαίνετε λουλούδια στον τάφο του.
Αυτό δεν είναι κάτι για τον Βίνσεντ, αν και είναι νεκρός;
Αυτό λέτε.
Το κάνω από σεβασμό.
Ήταν σπουδαίος καλλιτέχνης. Αγαπούσε τα λουλούδια.
Ωστόσο, είναι πολύ ευγενικό εκ μέρους σας.
Θα πρέπει να υπήρχε φιλία μεταξύ σας.
Δεν θα το έλεγα.
Ερχόταν για τον πατέρα.
Ήταν ο γιατρός του, και στην πορεία έγιναν φίλοι.
Δεν με εκπλήσσει. Ήταν και οι δύο καλλιτέχνες.
Τους άρεσαν οι ίδιοι ζωγράφοι. Καταλάβαινε ο ένας τον άλλον.
Όταν ο πατέρας κάλεσε τον ίδιο και τον αδερφό του για φαγητό...
ο Βίνσεντ αστειεύτηκε ότι ήταν ο τρίτος αδερφός τους.
Εις υγείαν.
Οπότε ήσασταν σαν μία μεγάλη οικογένεια;
Ζωγράφιζε εδώ καμιά φορά.
Ήταν μέρος της θεραπείας που είχε συστήσει ο πατέρας μου.
Αλλά δεν κάναμε παρέα.
Όταν πήγατε στο ποτάμι, δεν κάνατε παρέα;
-Στο ποτάμι; -Ο βαρκάρης σάς είδε στη βάρκα.
Ότι δείχνατε άνετοι μεταξύ σας.
Ο κόσμος βλέπει ό,τι θέλει σε αυτό το χωριό.
Κάποια άλλη θα ήταν.
Σας είπα, τον γνώριζα ελάχιστα.
Για τον πατέρα ερχόταν εδώ.
Ταίριαζαν εγκεφαλικά. Συμφωνούσαν σε όλα.
Σε όλα; Σοβαρά;
Η δις Ραβού είπε ότι οι δυο τους τσακώνονταν.
Βλέπω ρίχνετε το επίπεδό σας.
Δεν ασχολούμαι με κουτσομπολιά.
Είπε ότι είδαν τον Βίνσεντ να βγαίνει βιαστικός...
λίγο πριν τον θάνατό του, κι ο πατέρας σας έτρεχε πίσω του.
Και λοιπόν;
Πιστεύετε ότι κατέληξε νεκρός επειδή τσακώθηκε με τον πατέρα μου;
Ότι φταίει ο πατέρας μου;
Δεν είπα αυτό.
Καλύτερα να πηγαίνετε τώρα.
Καλή σας μέρα.
Ευχαριστώ.
-Πολλή δουλειά; -Δεν θα το έλεγα.
Το τυρί σας.
-Και πώς είναι ο πατέρας σου; -Καλά, ευχαριστώ.
-Κάτι άλλο; -Όχι, είμαι εντάξει, ευχαριστώ.
-Ευχαριστώ, όχι. -Ωραία.
Τόση ώστε να μη χρειάζεται να μου μιλήσεις;
Αν καθόμουν, θα φοβόμουν μήπως φύγεις να συναντήσεις κάποια πιο σημαντική.
Τώρα που το λες...
Μου έδωσες μια ιδέα.
Την ιδέα να αντιμετωπίσω τη Μαργκερίτ Γκασέ.
Ώστε πήγες να βρεις την πυργοδέσποινα;
Πώς πήγε αυτό;
Μου είπε ότι δεν γνώριζε τον Βίνσεντ...
Ότι είχαν ανταλλάξει μόνο τα τυπικά.
Σου είπα να μην πιστεύεις ούτε λέξη από όσα λένε οι Γκασέ.
Θυμάμαι τότε που έφτασε ο Βίνσεντ...
τον ρωτούσαν αν ήταν συγγενής του Γκασέ.
Ίσως να είχαν ομοιότητες εμφανισιακά.
Αυτός είναι εκπληκτικός.
Τα ίδια κόκκινα μαλλιά...
και το ίδιο θλιμμένο βλέμμα.
Δεν έχω ξαναδεί κάτι τέτοιο.
Μέσα τους, όμως, ήταν η μέρα με τη νύχτα.
Ο Βίνσεντ δεν ήταν σνομπ σαν τον Γκασέ.
Ήταν πολύ ευγενικός και καλός.
Γεια σου, Ζερμέν.
Οπαλάκια.
Τι θα ζωγραφίσουμε απόψε;
Μια κοτούλα, παρακαλώ, που ίσως να λέει κάτι.
Εντάξει, μια κότα.
-Αδύνατα ποδαράκια, σαν εσένα. -Και ουρίτσα.
Ζερμέν, γιατί δεν είσαι στο κρεβάτι σου;
Δεν με ενοχλεί.
-Έλα να σε πάω για ύπνο. -Δεν με ενοχλεί.
Θέλω την κοτούλα μου.
Η Μαργκερίτ είπε ότι ο αδερφός του ήρθε εδώ. Τον συνάντησες;
Όχι.
Άκουσα ότι ήρθε μετά από πρόσκληση του Γκασέ.
Ο Βίνσεντ έλεγε ότι ίσως να έρχονταν εδώ.
Ρωτούσε αν είχαμε δωμάτια τα Σαββατοκύριακα...
αλλά τελικά δεν ήρθαν ποτέ.
-Εκείνους τους επισκέφτηκε ποτέ; -Όχι!
Έγραφε ώρες ολόκληρες εκείνα τα γράμματα στον αδερφό του όταν...
θα μπορούσε να πάει με το τρένο να τον δει. Το έκανε μία φορά.
Είχε πει ότι το μωρό του αδερφού του ήταν άρρωστο.
Δεν πρέπει να πήγε καλά η επίσκεψη.
-Γιατί όχι; -Οι πετσέτες κουζίνας.
Έλεγε ότι ο καμβάς ήταν πανάκριβος.
Κι άλλες.
Κι ότι πλέον θα ζωγράφιζε μόνο στα κουρέλια.
Ζωγράφισε κάτι ωραία λουλούδια, αλλά ο μπαμπάς μου δεν πολυχάρηκε.
Τι σχέση έχει ο αδερφός με τις πετσέτες;
Μάλλον θα τσακώθηκαν για τα λεφτά...
Επειδή...
ο αδερφός του πλήρωνε τα υλικά ζωγραφικής του Βίνσεντ.
Το ξέρω, εξαιτίας του τελευταίου γράμματος του Βίνσεντ.
Περίμενε!
Την παραμονή της αυτοκτονίας του.
Μου το έδωσε και είπε ότι ήταν επείγον.
Τον ρώτησα αν συνέβαινε κάτι.
Είπε ότι είχε ξεμείνει από χρώματα...
κι ότι έκανε μια μεγάλη παραγγελία...
επειδή ετοίμαζε πολλούς πίνακες.
Δεν είναι περίεργο;
Να στείλει παραγγελία στον αδερφό του, αν είχαν οικονομικές διαφορές...
και να αυτοκτονήσει την επομένη;
Εξαρτάται, από το πόσο ισορροπημένος ήταν.
Φαινόταν μια χαρά. Θέλω να πω...
θα πρέπει να συνέβη κάτι εντελώς ξαφνικά...
για να του γυρίσει το μυαλό.
-Σαν τι; -Δεν ξέρω ακριβώς τι.
Σίγουρα ο Γκασέ έβαλε το χεράκι του.
Θυμάσαι που σου είπα για την πρώτη του μέρα;
Αυτό το γράμμα είναι από τότε.
Δεν μπορώ να διαβάσω το γράμμα κάποιου άλλου.
Αν είναι ανοιχτό, δεν πειράζει.
Ο πατέρας μου μου ταχυδρόμησε χρήματα.
Τα γράφω στο τεφτέρι, και με ξοφλάς όταν έρθουν.
Πολύ ευγενικό εκ μέρους σου.
Εδώ ζούσε;
Κι εδώ πέθανε.
"Αγαπητοί Τεό και Τζο.
Είναι πανέμορφα εδώ.
Νιώθω ότι βλέπω τον βορρά καλύτερα, μετά το ταξίδι μου στον νότο.
Συμφώνησα για κάποια έργα...
που ελπίζω να καλύψουν κάποια έξοδα της παραμονής μου.
Ο δρ Γκασέ είναι εκκεντρικός.
Δεν ξέρω πώς νομίζει ότι θα με κάνει καλά...
όταν φαίνεται τόσο άρρωστος όσο εγώ.
Ωστόσο, πιστεύω ότι αυτό που έχω είναι μια ασθένεια του νότου...
και η επιστροφή μου εδώ αρκεί για να την καταπολεμήσω.
Το θέμα είναι...
ότι οι μέρες μοιάζουν με...
Μοιάζουν με... μοιάζουν με εβδομάδες.
Οι μέρες μοιάζουν με εβδομάδες.
Θα χαρώ να έρθεις μια Κυριακή με την οικογένειά σου.
Με μια πολύ εγκάρδια χειραψία, ο αγαπημένος σου Βίνσεντ".
Τι στο... Ψιτ, έλα δω!
"Αγαπημένε μου πατέρα. Ακόμα δεν έχω δει τον γιατρό.
Θα μπορούσα να δώσω το γράμμα στην οικονόμο ή στην κόρη του...
μα κάτι συνέβη με τον Βίνσεντ σε εκείνο το σπίτι.
Είναι φως φανάρι. Θέλω να ρωτήσω τον γιατρό γι' αυτό.
Αποφάσισα να ακολουθήσω τη διαδρομή του εκείνη τη μέρα...
γιατί όσα μου είπαν δεν κολλάνε.
Και σ' εμένα συμβαίνουν περίεργα πράγματα...
μα μην ανησυχείς. Μπορώ να το διαχειριστώ.
Ο κόσμος είναι σε αναμμένα κάρβουνα με αυτό που συνέβη στον Βίνσεντ.
Ο καθένας έχει τη δική του εκδοχή.
Ο Τανγκί ισχυρίζεται ότι ο Βίνσεντ αυτοπυροβολήθηκε στα χωράφια...
όπως και η κοπέλα στο πανδοχείο.
Είναι μεγάλη η απόσταση για να την καλύψει με θανάσιμο τραύμα.
Κι αναρωτιέμαι, αν ήθελε να αυτοκτονήσει...
γιατί δεν σήκωσε το όπλο να ολοκληρώσει τη δουλειά;
Μήπως άλλαξε γνώμη;
Μήπως τελικά ήθελε να ζήσει;"
Όχι, σε βλέπω.
Εσύ ήσουν χτες βράδυ, έτσι δεν είναι;
Όχι πάλι τα ίδια.
Μπορώ να βοηθήσω;
Αν μου πεις πού θα βρω ένα ξεμαλλιασμένο παλικάρι.
-Θέλω να τον καρυδώσω. -Αυτός θα είναι ο ανιψιός μου.
Συγγνώμη, είναι λίγο αφελής. Σας παρακαλώ, μην του δίνεις σημασία.
Είναι άκακος.
Με παρακολουθούσε χτες και σήμερα.
Δεν το συνηθίζει αυτό. Μήπως τον πείραξες;
Όχι, απλώς μεταφέρω ένα γράμμα για έναν φίλο, τον Βίνσεντ βαν Γκογκ.
Τον ζωγράφο, ναι, τον ξένο, τον κοκκινομάλλη.
Ναι, αυτός.
Τότε αυτό φταίει.
Τι φταίει;
Ορίστε. Μηλίτη;
Δεν θα έλεγα όχι.
Οι αχυροσκεπές είναι κοπιαστική δουλειά.
Τη μέρα που τραυματίστηκε εκείνος ο ζωγράφος...
ακούσαμε έναν πυροβολισμό από τον αχυρώνα.
Και τώρα, ο ανιψιός μου, νομίζει ότι είναι στοιχειωμένος.
Μα, ο Βίνσεντ πυροβολήθηκε στα χωράφια.
Αυτό ισχυρίζονται κάποιοι.
Αλλά δεν έχω συναντήσει κάποιον που να τον είδε εκεί.
Η αστυνομία έψαξε να βρει τα πράγματά του. Δεν βρήκε τίποτα.
Ούτε το πιστόλι ούτε τα υλικά του, ούτε τους πίνακές του.
Ποιος θα έκλεβε αυτά τα πράγματα;
Ώστε πιστεύετε ότι πυροβολήθηκε εδώ...
στον αχυρώνα;
Εγώ δεν λέω τίποτα.
Απλώς ακούσαμε έναν πυροβολισμό.
Γιατί δεν πήγατε να κοιτάξετε;
Θα μπορούσε να ήταν οτιδήποτε...
παιδιά που έριχναν σε αρουραίους.
Όχι, την επόμενη μέρα άκουσα ότι είχε αυτοπυροβοληθεί...
και πήγα να κοιτάξω, και δεν υπήρχε τίποτα.
Αν έγινε εδώ, πώς δεν είδατε τα πράγματά του;
Ιδού η απορία.
Δεν ήταν σε κατάσταση να τα μεταφέρει μόνος του...
και γιατί να το κάνει κάποιος άλλος;
Καλησπέρα, κύριε Ρουλέν.
Ευτυχώς, με γλιτώσατε από τη διαδρομή σε εκείνο το μέρος.
Ο γιατρός με έστειλε να σας πω ότι θα σας δει αύριο το πρωί.
-Περάστε ό,τι ώρα θέλετε. -Ωραία. Απλώς σκεφτόμουν...
αυτό που είπατε, ότι ο Βίνσεντ γελούσε...
κι έπινε με εκείνα τα παλικάρια πριν πεθάνει.
Πού έγινε αυτό;
Έγινε ακριβώς εδώ, ακριβώς εδώ.
Μουτζούρωνε, όπως έκανε πάντα.
Θα πρέπει να είχε ήδη το όπλο πάνω του.
Υποθέτω πως ναι.
Μπορεί να το είχε μέσα στα έργα του.
Δεν ήθελε να το έχει φόρα παρτίδα.
Πού πιστεύετε ότι το βρήκε;
Η δις Ρεβού είπε ότι ο Γκασέ ήταν στρατιωτικός.
Υποθέτω ότι έχει πιστόλι.
Θα μπορούσε να το είχε πάρει από το σπίτι σας;
Μόνο αν το ξανάβαλε στη θέση του.
Ο γιατρός έχει όπλο στο γραφείο. Το ξεσκονίζω κάθε μέρα.
Δεν έχει κουνηθεί από τη θέση του.
Πάντως, όλοι ξέρουν ότι ήταν το όπλο του γέρο-Ραβού.
Το φυλάει κάτω από το ταμείο. Ένα μικρό πιστόλι.
Και δεν είναι στη θέση του.
Λοιπόν, τα λέμε αύριο.
Βγήκες αξημέρωτα έξω.
Δύσκολη μέρα.
Δίψασα.
Και, υποθέτω, έσβησες τη δίψα σου.
Σήμερα άκουσα για κάτι νέους που έκαναν παρέα με τον Βίνσεντ.
Αυτοί θα είναι οι Σεκρετέν, μα βρίσκονται στο Παρίσι.
Κυρίως ο Ρενέ κορόιδευε τον Βίνσεντ.
Ο Ρενέ το παρατραβούσε μερικές φορές.
Ο Βίνσεντ παραλίγο να λιποθυμήσει.
Μα, τότε ο Ρενέ τον κερνούσε ποτό για να ζητήσει συγγνώμη.
Έτσι ήταν, πάντα πλήρωνε, πάντα κερνούσε ποτό τον κόσμο.
Έμαθα ότι ο Βίνσεντ πήρε από εσάς το όπλο.
Τι;
Ποιος σου το είπε αυτό; Δεν έχουμε καν όπλο.
Άλλα είπε η οικονόμος των Γκασέ.
Όχι.
Ο πατέρας είχε κάποτε ένα, μα...
σκέφτηκε ότι δεν του χρειάζεται στην Οβέρ, και το πούλησε.
-Πριν αυτοπυροβοληθεί ο Βίνσεντ; -Ναι.
Δεν το είχαμε τότε...
και μην αρχίσεις να διαδίδεις τα κουτσομπολιά εκείνης της καρακάξας.
Αυτό ήρθε για σένα.
Λέει ότι έχασες τη δουλειά σου.
Άρα δεν έχεις να πληρώσεις.
Χωράει άλλος ένας δίπλα στη φωτιά;
Φαίνεσαι ταλαιπωρημένος.
Η νεαρή Ραβού με έδιωξε από το πανδοχείο.
Πιες, αυτό θα σε ζεστάνει.
Να και κάτι διαφορετικό.
Δική μου συνταγή.
Γιατί τέτοια αντιμετώπιση από τη νεαρά;
Είπα ότι ίσως ο Βίνσεντ να πήρε το όπλο από αυτούς.
Όχι, ο γερο-Ραβού πούλησε το όπλο του στον Ρενέ.
Όλοι το ξέρουν.
Το ήθελε για μια γελοία στολή καουμπόη.
Τριγυρνούσε κραδαίνοντάς το στις μούρες όλων...
σαν να ήταν στην Άγρια Δύση.
Καλοί πελάτες, μα κακή φάρα.
Κυρίως ο μικρότερος.
Ο Βίνσεντ φερόταν ευγενικά στα κορίτσια...
κι ο Ρενέ διακόπτει και λέει "Κορίτσια, αφήστε τον αυτόν.
Έκοψε το πουλί του μαζί με το αυτί του".
...με το αυτί του.
Πάμε.
Αυτές είναι δικές μου.
Γκαστόν, έλα.
-Στη θέση του, θα τον έσπαγα στο ξύλο. -Γιατί δεν το έκανες;
Δεν μου έπεφτε λόγος.
-Δεν ήταν δική μου μάχη. -Και γιατί δεν την έκανες δική σου;
Αν έλεγα σε όλους αυτό που σκέφτομαι, δεν θα μου έμενε πελάτης.
Μην το...
Το ήθελα.
Έπρεπε να είχες μιλήσει. Δεν έβλεπες ότι τον εκφόβιζαν;
Σου είπα, ο Βίνσεντ τούς έκανε παρέα.
Διαφορετικά, μπορούσε να σηκωθεί και να φύγει.
Ίσως να καθόταν επειδή ο Ρενέ πάντα κερνούσε.
Ή ίσως να ένιωθε μοναξιά...
και ήθελε να είναι με νέους που ξέρουν να γλεντούν.
Εμένα τι με κόφτει;
Όχι, δεν θα πιεις άλλο.
Πολύ ευγενικό εκ μέρους σου.
Γυρνάς την πλάτη σου όπως έκανες με τον Βίνσεντ.
Εσύ τι έκανες γι' αυτόν;
Δεν άκουσα κάτι.
Ήσουν τόσο σπουδαίος φίλος;
Ποτέ δεν είπα κάτι τέτοιο.
-Ορίστε. -Ευχαριστώ.
Χαίρετε.
Ποιος είναι αυτός;
Ποιος νομίζει ότι είναι; Μάλλον κανένας βρομοτσιγγάνος.
Μοιάζει με τοιούτο με αυτό το σακάκι.
Τι κοιτάζει;
Φρόνιμα, έρχεται το κελεπούρι.
-Κοιτάξτε ποιος άλλος έρχεται. -Πού;
-Πίσω σου. -Πίσω σου.
-Ελάτε να γελάσουμε λίγο. -Έρχεστε;
-Είσαι βλάκας, Σον. -Από πού ξεφύτρωσε αυτό;
Τον νου σας. Έρχεται ο κουνιστός.
-Τι ζόρι τραβάει; -Ψιτ, κουνιστούλη!
Ίσως να θέλει να μου κάνει παρέα.
Το κεφάλι μου.
Δεν το έκανα εγώ αυτό.
Όχι, εγώ έριξα την μπουνιά.
Δεν... Δεν θυμάμαι.
-Νομίζω ότι ήμουν μεθυσμένος. -Ώστε νομίζεις.
Αν πλήγωσα κάποιον...
Πλήγωσες τον εγωισμό μερικών ντόπιων τσαμπουκάδων.
Μαθαίνω ότι υπερασπιζόσουν την τιμή του τρελού του χωριού μας.
Ναι.
Νομίζω ότι τον κορόιδευαν.
Το πλήρωσαν.
Αλλά δεν χρειαζόταν να μου επιτεθείς.
-Ήρθα για να ηρεμήσω τα πράγματα. -Συγγνώμη.
Εσύ ρωτάς για τον Ολλανδό που αυτοπυροβολήθηκε.
Ναι, είναι φίλος του μπαμπά μου.
Ο πατέρας μου είναι διευθυντής ταχυδρομείου.
Περίεργη παρέα για έναν αξιοσέβαστο διευθυντή ταχυδρομείου.
Δεν θα το έλεγα.
Ο Βίνσεντ έγραφε ένα σωρό γράμματα.
Κατά μία έννοια, ήταν επαγγελματική σχέση.
Και τι δουλειά έχεις εσύ εδώ;
Έχω ραντεβού με τον δρα Γκασέ...
να μιλήσουμε για τον Βίνσεντ.
Τον είχα βάλει στο μάτι εξαρχής.
Μην ανησυχείς. Όλα θα πάνε καλά.
Θα ρίξω μια ματιά τριγύρω.
Όταν μαθαίνω ένα πρωινό Δευτέρας...
ότι αυτοπυροβολήθηκε, δεν μου προκάλεσε έκπληξη.
Εδώ είστε.
Πώς είναι ο κύριος Βίνσεντ; Καλύτερα;
Αλλά μου είπε αυτό που ήθελα να μάθω.
Ότι προσπάθησε να αυτοκτονήσει.
Για να μην κατηγορηθεί άλλος.
Λες και θα κατηγορούσα κάποιον άλλον για το έγκλημά του.
Καλύτερα να τον αφήσουμε να ηρεμήσει.
Μου προκάλεσε μπελάδες και μετά θάνατον.
Ο δρ Μαζαρέ με πίεζε να καταθέσω την έκθεσή του.
Αν και ήξερε ότι είχα του Γκασέ.
Ποιος είναι ο δρ Μαζαρέ;
Ο δρ Μαζαρέ;
Ναι;
Κανονικά δεν θα έστελνα ιατροδικαστική έκθεση.
Ήταν περιστατικό του Γκασέ.
Ύστερα έμαθα ότι ο ασθενής απεβίωσε...
δύο μέρες μετά, στο δωμάτιό του.
Έκρινα ότι έπρεπε να γίνει, για να καταγραφεί.
Ρώτησα τον ασθενή πώς συνέβη.
Είπε ότι αυτοπυροβολήθηκε. Μα εγώ ήξερα ότι δεν το έκανε.
Το κατάλαβα από το τραύμα του.
Σε μια αυτοκτονία, ο αυτόχειρας πυροβολεί το κεφάλι του.
Είτε στον κρόταφο ή μέσα από το στόμα.
Αλλιώς, στην καρδιά, αλλά ποτέ στο στομάχι.
Μου δημιουργήθηκαν υποψίες.
Το τραύμα από τη σφαίρα... Κοίτα. Σήκω πάνω.
Όρθιος. Κάτσε να σου δείξω.
Έτσι, πίσω και μπροστά. Αυτό είναι. Έτσι.
Τώρα σκύψε λίγο έτσι, και κοίτα.
Βλέπεις; Εκεί.
Βλέπεις; η γωνία είναι πολύ χαμηλή.
Για ποιο;
Θα έπρεπε να πυροβολήσει με το τεντωμένο δάχτυλο ποδιού.
Τέντωσε το δάχτυλο του ποδιού σου.
Τέντωσέ το.
Βλέπεις;
Κι αν ρίξεις εξ επαφής, η σφαίρα θα διαπεράσει το σώμα.
Όχι πάντα, μα κατά πάσα πιθανότητα.
Οπότε, για να μην το διαπεράσει...
τότε, το όπλο πρέπει να ήταν πιο μακριά.
Κάπου εδώ.
-Βλέπεις; -Βλέπω.
Το πιθανότερο είναι να τον πυροβόλησαν.
Ο πυγμάχος της Προβηγκίας.
Πρέπει να φοβάμαι;
Δεν ασχολούσασταν με κουτσομπολιά.
Δεν ασχολούμαι.
Για αυτό έχουμε τους υπηρέτες.
Τα μαθαίνουν αυτοί για εμάς.
Θα ακούσατε ότι ο χωροφύλακας με φιλοξένησε χτες βράδυ.
Και τώρα κάθεστε εδώ πάνω κι αναλογίζεστε το μέλλον σας.
Όχι, βασικά σκεφτόμουν γιατί είπατε ψέματα...
αν δεν έχετε τίποτα να κρύψετε;
Τι σας κάνει να πιστεύετε ότι υποχρεούμαι να σας πω την αλήθεια;
Ίσως να σκέφτηκα ότι η ζωή μου δεν σας αφορά.
Δεν ρωτούσα για τη ζωή σας. Ρωτούσα για τον θάνατο του Βίνσεντ.
Θεωρείτε ότι ο θάνατός του και η ζωή μου συνδέονται;
Ναι.
Μα...
Δεν το πιστεύω πια.
Η αλήθεια είναι...
ότι δεν είμαι σημαντική.
Δεν ήταν κανένας ερωτοχτυπημένος νέος.
Το ξέρω.
Ξέρατε ότι ήταν ιδιοφυΐα;
Όχι.
Δεν θα το έλεγα.
Εγώ το ήξερα.
Δεν έχει τελειώσει.
-Εντάξει, θα σας δω μετά. -Ευχαριστώ.
-Τελείωσε; -Ακόμα το δουλεύει.
Το ίδιο κι ο πατέρας μου.
Μια ζωή προσπαθούσε να γίνει καλλιτέχνης.
Και τότε, εκείνος ο τραχύς, παράξενος άντρας...
χωρίς καμιά παιδεία...
που ήταν σχετικά καινούριος στη ζωγραφική, έρχεται...
και μέσα σε λίγες ώρες ολοκληρώνει...
κάτι που ο πατέρας μου δεν θα ζωγράφιζε ούτε σε δύο ζωές.
Ο πατέρας μου καθόταν και τους αντέγραφε επί ώρες.
Μου είπε ότι αποσπούσα τον Βίνσεντ από σημαντική δουλειά.
Ρώτησε αν ήθελα να είμαι εγώ η αιτία που...
θα απέτρεπα τη γέννηση αριστουργημάτων.
Και βέβαια δεν το ήθελα.
Έτσι, άρχισα να λείπω ή...
να προφασίζομαι αδιαθεσία όταν ερχόταν ο Βίνσεντ.
Σύντομα, οι δυο τους τσακώθηκαν.
Φοβερός καβγάς.
Δεν αφορούσε εμένα, μα...
ίσως η απομάκρυνσή μου να έπαιξε ρόλο.
Όταν τον ξανάδε ο πατέρας μου, είχε μια σφαίρα στην κοιλιά του.
Ικανοποιηθήκατε τώρα;
Μπορείτε να κατηγορήσετε εμένα.
-Κατηγορήστε τον πατέρα μου. -Εσείς δεν φταίτε σε τίποτα.
Δεν είχατε ανάμειξη σε όλο αυτό.
Τον πυροβόλησαν κάτι νεαροί.
Ένα αγόρι ονόματι Ρενέ Σεκρετέν.
Όχι, σοβαρολογώ.
Το βλέπω.
Ο Ρενέ είναι ανόητος, σίγουρα, μα δεν είναι δολοφόνος.
Ανόητος που μεθοκοπούσε...
που είχε όπλο, που το κράδαινε μπροστά σε όλους διαρκώς...
που εκφόβιζε τον Βίνσεντ, και τον είδαν μαζί του εκείνη τη μέρα.
Και τα πράγματά του εξαφανίστηκαν.
Δεν τα εξαφάνισε ο ίδιος, άρα...
πρέπει να ήταν κάποιος άλλος.
Έτσι πρέπει να είναι.
Ο μοναχικός Βίνσεντ κάνει παρέα...
μεθυσμένους έφηβους και τον πυροβολούν;
Ή αυτοπυροβολείται απελπισμένος εξαιτίας της μοναξιάς του.
Το αποτέλεσμα είναι το ίδιο.
Όπως και να 'χει, αντ' αυτού...
αν είχα συμπεριφερθεί διαφορετικά, τώρα θα ζωγράφιζε στο σπίτι μας.
Αν δεν είχαν τσακωθεί...
Δεν σας νοιάζει που ένα κάθαρμα έκανε φόνο και τη γλίτωσε;
Θέλετε να μάθετε για τον θάνατό του...
μα τι ξέρετε για τη ζωή του;
Ξέρω ότι πάσχισε να αποδείξει...
Να αποδείξει ότι ήταν καλός σε κάτι.
Ναι, αυτό έκανε.
Γι' αυτό πηγαίνω λουλούδια στον τάφο του.
Είναι το μόνο που μπορώ να κάνω τώρα.
Θα εκτιμούσε την ανθισμένη εύθραυστη ομορφιά τους...
ακόμα...
και το τελευταίο φυλλαράκι των βλαστών τους.
Καμιά λεπτομέρεια της ζωής δεν ήταν ασήμαντη ή ταπεινή γι' αυτόν.
Εκτιμούσε κι αγαπούσε τα πάντα.
Σας αποφυλάκισαν, έτσι;
Χάρη στην ακαταμάχητη προσωπικότητά μου.
-Εσείς θα ξεπεράσετε τον φίλο σας. -Αυτός είναι ο σκοπός μου.
Εσύ θα είσαι ο νεαρός που περιμένει να με δει.
Αρμάν Ρουλέν.
Γιος του σπουδαίου Ζοζέφ Ρουλέν, γίγαντα του νότου...
με ψυχή σαν του Ντοστογιέφσκι.
Τι;
Έτσι τον αποκαλούσε ο Βίνσεντ. Μου είχε πει γι' αυτόν.
-Αλήθεια; -Ναι, και για τη μητέρα σου...
τα νανουρίσματα της οποίας...
απάλυναν τις ψυχές ακόμα και των Ισλανδών ψαράδων.
Εμπρός, Αρμάν της φυλής των Ρουλέν, κάθισε, σαν στο σπίτι σου.
Λουίζ, ποτό.
-Τι θα πιεις, κρασί; -Όχι, ευχαριστώ.
-Μου φτάνει όσο ήπια χτες βράδυ. -Τότε, τσάι.
Έχω την κατάλληλη συνταγή.
Λουίζ, ξέρεις ποιο λέω. Σβέλτα.
Λοιπόν, νεαρέ, τις τελευταίες μέρες το όνομά σου ακούγεται παντού.
Πιστέψτε με, δεν ήταν αυτή η πρόθεσή μου.
Ήθελα να παραδώσω ένα γράμμα.
Από τον έναν νεκρό στον άλλον, αν κατάλαβα καλά.
Ναι, αυτό δεν το ήξερα όταν ξεκίνησα.
Στο Παρίσι έμαθα ότι ίσως να έχετε τη διεύθυνση της χήρας του Τεό.
Το γράμμα πρέπει να πάει στην οικογένεια.
Αυτή είναι η πεποίθηση του πατέρα μου.
Ο πατέρας σου ακούγεται υπεύθυνος άνθρωπος. Τον κατανοώ.
Προσέχω την υγεία σπουδαίων καλλιτεχνών.
Είναι βάσανο. Οι ψυχές τους δεν είναι ήρεμες.
Το καταλαβαίνω γιατί είμαι κι εγώ καλλιτέχνης.
Γι' αυτό με εμπιστεύονται.
-Σας εμπιστευόταν κι ο Βίνσεντ; -Ναι, με εμπιστευόταν.
Έχει σημασία πλέον;
Ήλπιζα να μου λέγατε εσείς.
Τι ακριβώς να σου πω;
Ο Βίνσεντ έγραψε στον πατέρα μου έξι εβδομάδες πριν πεθάνει.
Έλεγε ότι ένιωθε τελείως ήρεμος και φυσιολογικός.
Ήρθα με την ελπίδα να μου εξηγήσετε...
πώς από απόλυτα ήρεμος και φυσιολογικός, κατέληξε...
αυτοκτονικός.
Αλλά μάλλον γνωρίζω την απάντηση.
Αλήθεια;
Γνωρίζεις από μελαγχολία, έτσι;
Δεν θα το έλεγα.
Οι μελαγχολικοί, από την αγάπη για τη ζωή...
οδηγούνται στην απόγνωση μέσα σε μόλις έξι ώρες.
Σκέψου πόσα μπορούν να αλλάξουν μέσα σε έξι εβδομάδες.
Δεν πιστεύω ότι ισχύει.
Η νεαρή Ραβού είπε ότι ήταν ευτυχισμένος εδώ.
Προφανώς διαθέτει τις περγαμηνές για μια τέτοια διάγνωση.
Τον έβλεπε καθημερινά. Είπε ότι ήταν ήρεμος.
-Έδειχνε φυσιολογικός. -Ίσως να φαινόταν έτσι.
Ίσως να ήταν έτσι, αρχικά.
Να τος. Έφτασε.
Μετά το άσυλο, είχαν αναπτερωθεί οι ελπίδες του.
Ήταν ολιγαρκής. Ήθελε μόνο να δουλεύει κάθε μέρα.
Να συνάψει μια φιλία.
Άκουσα πολλά για σένα. Όλα θα πάνε καλά.
Και βρήκε αυτήν τη φιλία;
Του την πρόσφερα εγώ.
Ο φίλος του, ο Τανγκί, είπε ότι το άστρο του έλαμπε.
Κι είναι αλήθεια.
Κάθε καινούριος πίνακάς του, ήταν κι ένα λαμπερό αστέρι.
Όλα εκείνα τα αστέρια, όμως, περιβάλλονταν από απόλυτη μοναξιά.
Είπατε ότι είχε τη φιλία σας και την αγάπη του αδερφού του.
Όλα πήγαιναν καλά.
Κατά βάθος, όμως, έτρεμε το μέλλον.
Στο μωρό, ναι.
Το δικό του και του Τεό.
Έλα σ' εμένα, μικρό μου αγοράκι.
Δεν νομίζω ότι αντιδρά στην αγωγή.
Ήξερε ότι ο Τεό είχε ξοδέψει μια μικρή περιουσία γι' αυτόν.
-Παρακαλώ, ναι. -Έλα.
Αυτό και μόνο τσάκιζε τον Βίνσεντ.
Με συγχωρείς.
Ο Τεό θα μπορούσε να είχε ένα σπίτι με τα λεφτά που έδινε στον Βίνσεντ.
Αντ' αυτού, τι είχε για τη γυναίκα και το μωρό του;
Δωμάτια γεμάτα πίνακες που κανείς δεν ήθελε να αγοράσει.
Ο μεγαλύτερος φόβος του Βίνσεντ ήταν ότι αποτελούσε βάρος...
που στο τέλος θα τσάκιζε τον αδερφό του.
Ο Βίνσεντ ανησυχούσε για τα λεφτά.
Δεν είναι ότι πεινούσαν, σωστά;
Ακούστε, δεν θεωρώ ότι αυτοκτόνησε.
Θεωρώ ότι τον πυροβόλησαν.
Μήπως μίλησες με τον Μαζαρέ;
Άκουσες το παραμύθι του; Ότι η γωνία της σφαίρας ήταν λάθος;
Ότι κανείς δεν αυτοπυροβολείται στο στομάχι;
Ναι.
Τι σταματάει τον Βίνσεντ από το να κάνει κάτι απρόβλεπτο;
Το να κόβεις το αυτί σου και να το δωρίζεις σε μία πόρνη...
είναι προβλέψιμο;
Υπήρχε εκείνος ο Ρενέ, που είχε όπλο...
και τον εκφόβιζε, κι ήταν μαζί εκείνη τη μέρα.
Ήμουν στο προσκέφαλό του εκείνη τη μέρα...
κι είπε ότι αυτοπυροβολήθηκε, και να μην κατηγορήσω κανέναν.
Κανέναν;
Δεν ακούγεται σαν να προσπαθούσε να καλύψει κάποιον;
Ήθελε να πεθάνει, αυτό ξέρω.
Πίστευε ότι θα κατηγορούσαν κάποιον, κι ήθελε να το προλάβει;
Το είπε επειδή υπήρχε κάποιος. Εγώ.
Νομίζω ότι εκείνος...
αυτοκτόνησε για να προσπαθήσει να σώσει τον Τεό...
για κάτι που είχα πει.
Βλέπεις, είχαμε έναν καβγά...
κι είπα κάτι στον Βίνσεντ που δεν έπρεπε να πω ως γιατρός του.
Αλλά με είχε εξαγριώσει.
Με αποκάλεσε καλλιτεχνικό απατεώνα.
Λες ψέματα κυρίως στον εαυτό σου.
Κατά μία έννοια, είμαι.
Ήθελα πολύ να γίνω καλλιτέχνης...
μα ο πατέρας μου με ανάγκασε να σπουδάσω Ιατρική και δεν αντέδρασα.
Ο Βίνσεντ είπε ότι ζούσα ένα ψέμα...
ενώ εκείνος ζούσε κι αγωνιζόταν για την αλήθεια.
Οπότε, πάνω στον καβγά μας σκέφτηκα "Εντάξει, Βίνσεντ.
Αλήθεια θέλεις; Θα την έχεις".
Γνώριζα ότι ο Τεό είχε προχωρημένη σύφιλη.
Η όποια οικονομική, συναισθηματική ή σωματική πίεση...
μπορούσε να τον σκοτώσει.
Είπα στον Βίνσεντ...
"Το ότι εξαρτάσαι από τον αδερφό σου, ξέρεις τι του κάνει;"
Πολύ πιθανόν να τον σκοτώνει.
Αυτό είναι το τίμημα της αλήθειας.
Το τίμημα της καλλιτεχνικής σου πορείας. Αξίζει;
Κι εκεί έληξε άδοξα ο καβγάς.
Βίνσεντ;
Βίνσεντ!
Βίνσεντ, γύρνα πίσω!
Βίνσεντ!
Δύο εβδομάδες μετά...
κάθομαι στο προσκέφαλό του...
κι εκείνος πεθαίνει.
Τα μόνα του λόγια ήταν "Ίσως να είναι καλύτερα για όλους".
Ορίστε, ένα γράμμα για ένα γράμμα.
Η χήρα του Τεό συλλέγει όλα του τα γράμματα.
Θέλει να τα εκδώσει.
Θα φροντίσω να φτάσει στα χέρια της.
Διαβάζοντας τα γράμματα του Βίνσεντ, έπεσε πάνω σ' αυτό.
Τη συγκίνησε σε βαθμό που το αντέγραψε και μου το έστειλε.
Γιατί το δίνετε σ' εμένα;
Είναι από τότε που ξεκινούσε το ταξίδι του ως καλλιτέχνης.
Κράτησέ το, για το δικό σου ταξίδι.
Ευχαριστώ, δρ Γκασέ.
Αρμάν Ρουλέν, καλή σου τύχη.
-Ευχαριστώ πολύ. -Μην το συζητάτε, κύριε.
"Ποιος είμαι εγώ στα μάτια των περισσοτέρων;
Ένας τιποτένιος.
Ένας ανύπαρκτος, ένας δυσάρεστος άνθρωπος.
Κάποιος που δεν είχε ποτέ, κι ούτε θα αποκτήσει...
οποιαδήποτε θέση στην κοινωνία.
Εν ολίγοις, το απόλυτο μηδενικό.
Όπως και να 'χει...
ακόμα κι αν όλα αυτά ήταν αλήθεια...
τότε, μια μέρα, θα ήθελα να δείξω με το έργο μου...
τι έχει αυτός ο τιποτένιος...
αυτός ο ασήμαντος στην καρδιά του.
Σε γύρευα στο μπαρ.
Είχες κάποιο νέο για δουλειά;
Τίποτα.
Ο υπολοχαγός Μιλέ πρότεινε να καταταγώ.
Για ποιον λόγο;
Επειδή είμαι καλός στο ξύλο, έτσι δεν είναι;
Πάντα έτσι ήταν οι Ρουλέν.
Το κόλπο είναι να ξέρεις τον λόγο για τον οποίο πολεμάς.
Κοίτα εκεί.
Ένας τελείως διαφορετικός κόσμος εκεί πάνω.
Κάτι που χαζεύουμε αλλά δεν πολυκαταλαβαίνουμε.
Μου θυμίζει εκείνον.
Μου φαίνεται άδικο...
Χάθηκε μια ζωή εξαιτίας ενός χαζού δυστυχήματος.
Ακόμα αναρωτιέμαι γιατί κάλυψε εκείνα τα αγόρια.
Εγώ αναρωτιέμαι αν ο κόσμος θα εκτιμήσει ό,τι έκανε.
-Με γύρευες; -Ναι.
Έφτασε από την Ολλανδία το πρωί.
Είναι από την Τζο, τη χήρα του Τεό.
Τελικά ο Γκασέ έστειλε το γράμμα.
Κι εκείνη συγκινήθηκε βαθύτατα από την πράξη σου.
Θεώρησε σωστό να μάθεις το περιεχόμενό του.
Και το αντέγραψε για εμάς.
Στέλνει την...
-Λέει κάτι για... -Εντάξει, φέρ' το εδώ.
"Στη ζωή ενός ζωγράφου...
ο θάνατος ίσως να μην είναι το πιο δύσκολο πράγμα.
Για μένα, δηλώνω ότι δεν έχω ιδέα περί αυτού.
Μα η θέα των αστεριών, πάντα με κάνει να ονειρεύομαι.
'Γιατί', αναρωτιέμαι, 'αυτά τα φωτεινά σημάδια...
να μην είναι προσβάσιμα σε εμάς;'"
Ίσως πρέπει να αποδεχτούμε τον θάνατο για να φτάσουμε σε ένα αστέρι.
Κι αν πεθάνουμε ήσυχα, από γηρατειά, θα ήταν σαν να πηγαίνουμε με τα πόδια.
Προς το παρόν, πέφτω για ύπνο, επειδή η ώρα είναι περασμένη...
και σου εύχομαι καληνύχτα και καλή τύχη με μια χειραψία...
ο αγαπημένος σου Βίνσεντ.
ΣΤΑ ΟΧΤΩ ΧΡΟΝΙΑ ΩΣ ΤΟΝ ΘΑΝΑΤΟ ΤΟΥ, Ο ΒΙΝΣΕΝΤ ΖΩΓΡΑΦΙΣΕ ΠΑΝΩ ΑΠΟ 800 ΕΡΓΑ.
ΜΟΝΟ ΕΝΑ ΠΟΥΛΗΘΗΚΕ ΟΣΟ ΗΤΑΝ ΕΝ ΖΩΗ.
ΜΕΤΑ ΘΑΝΑΤΟΝ ΑΝΑΚΗΡΥΧΤΗΚΕ ΣΕ ΠΑΤΕΡΑ ΤΗΣ ΣΥΓΧΡΟΝΗΣ ΤΕΧΝΗΣ.
Ο ΑΡΜΑΝ ΡΟΥΛΕΝ ΜΕΤΑΚΟΜΙΣΕ ΣΤΗΝ ΤΥΝΗΣΙΑ.
ΓΙΑ ΤΟ ΥΠΟΛΟΙΠΟ ΤΗΣ ΖΩΗΣ ΤΟΥ ΥΠΗΡΕΤΗΣΕ ΣΤΗΝ ΑΣΤΥΝΟΜΙΑ.
"Ο ΡΟΥΛΕΝ ΜΟΥ ΦΕΡΕΤΑΙ ΜΕ ΤΗΝ ΤΡΥΦΕΡΟΤΗΤΑ...
ΕΝΟΣ ΒΕΤΕΡΑΝΟΥ ΣΤΡΑΤΙΩΤΗ ΣΕ ΕΝΑΝ ΝΕΟΤΕΡΟ".
ΒΙΝΣΕΝΤ ΒΑΝ ΓΚΟΓΚ
"ΕΝΙΩΘΕ ΤΑ ΠΑΝΤΑ, Ο ΚΑΗΜΕΝΟΣ Ο ΒΙΝΣΕΝΤ!
ΠΑΡΑΕΙΧΕ ΣΥΝΑΙΣΘΗΜΑΤΑ! ΤΟΝ ΕΚΑΝΑ ΝΑ ΑΝΑΖΗΤΑ ΤΟ ΑΔΥΝΑΤΟ".
ΜΠΑΡΜΠΑ ΤΑΝΓΚΙ
Η ΑΝΤΕΛΙΝ ΡΑΒΟΥ ΠΑΝΤΡΕΥΤΗΚΕ ΕΝΑΝ ΝΤΟΠΙΟ ΠΑΝΔΟΧΕΑ.
ΣΤΑ ΓΕΡΑΜΑΤΑ ΤΗΣ, ΤΗΝ ΑΝΑΖΗΤΟΥΣΑΝ...
ΩΣ ΑΥΤΟΠΤΗ ΜΑΡΤΥΡΑ ΤΩΝ ΤΕΛΕΥΤΑΙΩΝ ΕΒΔΟΜΑΔΩΝ ΤΟΥ ΒΙΝΣΕΝΤ.
Η ΜΑΡΓΚΕΡΙΤ ΔΕΝ ΠΑΝΤΡΕΥΤΗΚΕ ΠΟΤΕ.
ΕΖΗΣΕ ΣΤΟ ΠΑΤΡΙΚΟ ΤΗΣ ΩΣ ΤΟΝ ΘΑΝΑΤΟ ΤΗΣ.
Ο ΠΙΝΑΚΑΣ ΤΟΥ ΒΙΝΣΕΝΤ ΟΠΟΥ ΤΗΝ ΑΠΕΙΚΟΝΙΖΕΙ ΣΤΟ ΠΙΑΝΟ...
ΚΡΕΜΟΤΑΝ ΣΤΟ ΥΠΝΟΔΩΜΑΤΙΟ ΤΗΣ ΓΙΑ 44 ΧΡΟΝΙΑ.
ΟΤΑΝ Ο ΔΡ ΓΚΑΣΕ ΚΛΗΡΟΔΟΤΗΣΕ ΤΗ ΣΥΛΛΟΓΗ ΤΟΥ ΣΤΟ ΓΑΛΛΙΚΟ ΕΘΝΟΣ...
ΟΙ ΕΙΔΙΚΟΙ ΕΠΡΕΠΕ ΝΑ ΞΕΧΩΡΙΣΟΥΝ ΤΑ ΠΡΩΤΟΤΥΠΑ ΕΡΓΑ ΤΟΥ ΒΙΝΣΕΝΤ...
ΑΠΟ ΤΑ ΑΝΤΙΓΡΑΦΑ ΤΟΥ ΓΚΑΣΕ.
Ο ΔΡ ΓΚΑΣΕ ΠΕΡΑΣΕ ΣΤΗΝ ΑΙΩΝΙΟΤΗΤΑ ΟΤΑΝ ΤΟ ΠΟΡΤΡΕΤΟ ΤΟΥ...
ΠΟΥΛΗΘΗΚΕ ΣΕ ΔΗΜΟΠΡΑΣΙΑ ΣΤΗΝ ΤΙΜΗ ΡΕΚΟΡ...
ΤΩΝ 82,5 ΕΚ. ΔΟΛΑΡΙΩΝ ΤΟ 1990.
"ΣΕ ΑΥΤΟΝ ΤΟΝ ΘΕΡΙΣΤΗ ΔΙΕΚΡΙΝΑ ΤΗΝ ΕΙΚΟΝΑ ΤΟΥ ΘΑΝΑΤΟΥ.
ΜΑ ΤΙΠΟΤΑ ΔΕΝ ΕΙΝΑΙ ΘΛΙΒΕΡΟ. ΣΥΜΒΑΙΝΕΙ ΜΕΡΑ ΜΕΣΗΜΕΡΙ...
ΜΕ ΤΟΝ ΗΛΙΟ ΝΑ ΠΛΗΜΜΥΡΙΖΕΙ ΤΗΝ ΠΛΑΣΗ ΜΕ ΕΝΑ ΧΡΥΣΑΦΕΝΙΟ ΦΩΣ".
ΒΙΝΣΕΝΤ ΒΑΝ ΓΚΟΓΚ
ΣΤΟ ΝΕΚΡΟΚΡΕΒΑΤΟ ΤΟΥ, Ο ΕΥΠΟΡΟΣ ΤΡΑΠΕΖΙΤΗΣ ΡΕΝΕ...
ΠΑΡΑΔΕΧΤΗΚΕ ΟΤΙ ΒΑΣΑΝΙΖΕ ΑΜΕΙΛΙΚΤΑ ΤΟΝ ΒΙΝΣΕΝΤ ΟΤΑΝ ΗΤΑΝ ΕΦΗΒΟΣ.
ΕΠΙΣΗΣ ΔΗΛΩΣΕ ΟΤΙ Ο ΒΙΝΣΕΝΤ ΤΟΥ ΕΙΧΕ ΚΛΕΨΕΙ ΤΟ ΟΠΛΟ...
ΓΙΑ ΝΑ ΑΥΤΟΚΤΟΝΗΣΕΙ.
"ΘΕΛΩ ΝΑ ΑΓΓΙΞΩ ΤΟΝ ΚΟΣΜΟ ΜΕ ΤΗΝ ΤΕΧΝΗ ΜΟΥ.
ΘΕΛΩ ΝΑ ΛΕΝΕ: ΑΙΣΘΑΝΕΤΑΙ ΒΑΘΙΑ. ΑΙΣΘΑΝΕΤΑΙ ΤΡΥΦΕΡΑ".
ΒΙΝΣΕΝΤ ΒΑΝ ΓΚΟΓΚ
Υποτιτλισμός Videopress S.A.